3. nap: továbbra is Felföld, azon belül főként Eldgjá és Ófærufoss

Ezen a napon a két Land Roverrel utaztunk, a pótkerekes Volvót kénytelenek voltunk a szálláson hagyni. Marha kényelmes volt 16-an két hétszemélyes autót elfoglalni.

Sokáig az előző napi utat követtük, nem sokkal Landmannalaugar előtt van egy elágazás az Eldgjá (Tűz-szurdok) felé. Ezen az útszakaszon 10-20 patakon kell átkelni, ide már nem lehet elindulni sima autóval. 30 km után elértünk az Eldgjá előtti parkolóhoz, letettük az autókat, és elindultunk gyalog az Ófærufosshoz. Ez egy kellemes, talán fél órás séta, még a szakadó esőben sem volt vészes. Fotózás, stb., vissza az autókhoz. Átmentünk még Landmannalaugarhoz is, mert addigra valamivel jobb idő lett, így bíztunk benne, hogy szebb látvány fogad minket, mint előző nap. Bejött. Egy kis időt ott is eltöltöttünk, majd kivételesen korai időpontban visszatértünk a szállásra.