-5. nap: Találkozó a leendő útitársakkal

Ervin, a túraklub elnöke (és egyben az út szervezője) összetrombitálta a népet egy utazás előtti ismerkedésre egy pesti étterembe. A társaság nagy része el is jött, pár távol lakó hagyta csak ki a lehetőséget. Volt fotóvetítés, egy csomó információ, és egy kis kötetlen beszélgetés. Arra jutottam, hogy egész jó társaságot fogtam ki, és szerencsére az utazás folyamán sem csalódtam.